NOK แจงเลื่อนส่งงบปี 65 ไป 31 พ.ค.66 เหตุเปลี่ยนผู้สอบบัญชีใหม่
NOK แจงเลื่อนส่งงบปี 65 ไปเป็นภายใน 31 พ.ค.66 จากกำหนดเดิม 31 มี.ค.66 เหตุเปลี่ยนผู้สอบบัญชีใหม่-สอบทานข้อมูลจองบัตรโดยสารใหม่ หลังปรับปรุงระบบซอฟต์แวร์
NOK แจงเลื่อนส่งงบปี 65 ไปเป็นภายใน 31 พ.ค.66 เหตุเปลี่ยนผู้สอบบัญชีใหม่-สอบทานข้อมูลจองบัตรโดยสารใหม่ หลังปรับปรุงระบบซอฟต์แวร์
31 มี.ค. 2566

บริษัท สายการบินนกแอร์ จํากัด (มหาชน) หรือ NOK ขอแจ้งการนําส่งงบการเงินประจำปี 2565 ของบริษัทและบริษัทย่อย สิ้นสุด ณ วันที่ 31 ธันวาคม 2565 ล่าช้า เนื่องจากบริษัทได้มีการเปลี่ยนผู้สอบบัญชีใหม่ ประกอบกับบริษัทได้ปรับปรุงระบบซอฟต์แวร์สำหรับการจองบัตรโดยสาร จึงทำให้ต้องใช้ระยะเวลาในการสอบทานข้อมูลเพิ่มเติมเพื่อให้ข้อมูลงบการเงินมีความถูกต้อง ดังนั้นบริษัทจึงยังไม่สามารถนําส่งงบการเงินประจำปี 2565 สิ้นสุดวันที่ 31 ธันวาคม 2565 ได้ภายในวันที่ 31 มีนาคม 2566
อย่างไรก็ตาม บริษัทได้เร่งประสานงานกับผู้เกี่ยวข้องทั้งหมดอย่างใกล้ชิดเพื่อให้การจัดทำงบการเงินแล้วเสร็จครบถ้วน ถูกต้อง มีความน่าเชื่อถือ และคาดว่าจะสามารถนําส่งงบการเงินประจำปี 2565 พร้อมทั้งแบบแสดงรายการข้อมูลประจำปี/รายงานประจําปี 2565 (แบบ 56-1 One Report) ได้ภายในวันที่ 31 พฤษภาคม 2566